****

**Õppe- ja kasvatusprotsessi korraldamise regulatsioon seoses epidemioloogilise olukorraga vabariigis ja/või piirkonnas**

Antud regulatsiooni eesmärk on **takistada COVID-19 (koroonaviiruse) levimist**.

**Jõhvi lasteaedades rakendatavad meetmed ja tegevused, mis võimaldavad viiruse levikut ennetada ning nakatumisega seotuid riske maandada.**

Kui haridusasutuse piirkonnas on tuvastatud kohapealne COVID-19 levik, juhindub lasteaed Terviseameti ja lasteaia pidaja tegutsemissuunistest, lähtudes piirkonna epidemioloogilisest olukorrast.

1. **Koroonajuhtumi või -juhtumite tuvastamine lasteaedades**

* Lapse vanem/eestkostja peab viivitamatult teavitama rühmaõpetajaid, direktorit ja õppealajuhatajat nii lapse kui ka pereliikme nakatumisest. Vähimagi haiguskahtluse korral on kohustatud lapsevanem jätma laps koju.
* Juhul, kui lapsel on tuvastatud koroonaviirusesse nakatumine, jäetakse laps koju kuni tema täieliku paranemiseni (14 päevaks) ning lasteaed delikaatselt (lapse nime mainimata) teavitab juhtunust selle rühma lapsevanemaid.
* Haigestunu peab perioodi lõpus tegema uue testi, positiivse testi korral jääb ta endiselt isolatsiooni.
* Rühm, kus nakatunud laps käis, jäetakse vähemalt kaheks nädalaks karantiini.
* Rühmaõpetajal soovitatakse teha koroonaviiruse test.
* Rühma lastele korraldatakse distantsõpe läbi ELIISi e-keskkonna karantiini perioodiks.

1. **Distantsõppe korraldamine, sh osalise distantsõppe korraldamine**

* Lasteaia maja(de) täielikule distantsõppele üleviimise otsustab lasteaia pidaja lähtudes Terviseameti ning Haridus- ja Teadusministeeriumi soovitustest.
* Õppe- ja kasvatustöö vajadusel korraldatakse ümber.
* Distantsõppe määramise puhul teavitatakse lastevanemaid ELIISi kaudu.
* Lasteaial on õigus suunata kõrge nakatumisriskiga riigist tulnud laps ja ka lasteaiatöötaja koju jälgimisele 14 päevaks.
* Kõik töötajad ja lapsevanemad võivad oma muredega pöörduda lasteaia juhtkonna poole.

1. **Külaliste, lastevanemate hoonesse lubamine**

**-** Lasteaia majade uksed hoitakse suletuna. Lapsed antakse hommikul rühmaõpetajale lasteaia välisukse juures üle ning õhtul võetakse välisukse juurest laps vastu.

**-** Lastevanemate ja võõraste sisenemine lasteaia majadesse toimub ainult äärmisel vajadusel ning kokkuleppel direktoriga.

1. **Ürituste korraldamine, ekskursioonid ja õppekäigud**

* Üritust kavandades jälgib lasteaed viiruse leviku olukorda piirkonnas ning vajadusel korraldab ürituse hajutatult ja väiksemates rühmades.
* Õppekäike ja ekskursioone korraldatakse rühmade kaupa. Mistahes üritust korraldades fikseeritakse kohalolijad ning puudujad, et pärast oleks võimalik haigestumisjuhtumi korral tuvastada lähikontaktsete ring.
* Teatreid, sporditreeninguid ja tantsutrenne majadesse siseruumidesse (saali) ei lubata.
* Laste rühmaga Jõhvi Kontserdimajas toimuvaid ühisüritusi või teatri etendusi rahvarohkes kohas ei külastata.

1. **Puhastusteenuse turvaline korraldamine ning isikukaitsevahendite varumine ja kasutamine**

* Lasteaed tagab deso- ja kaitsevahendite olemasolu, paigaldab käte desinfitseerimisvahendid rühmaruumidesse ja välisuste juurde. Tervishoiutöötaja, rühmaõpetajad, õpetaja abid ning tehniline personal jälgib, et tagatud oleks kemikaaliohutus – st vahendeid kasutatakse eesmärgipäraselt ja korrektselt.
* Igapäevaselt, regulaarselt tuulutatakse tööpäeva jooksul rühmaruumid, saalid, rühma- ja väliskoridorid ning 2x päevas teostatakse rühmaruumis märgkoristust.
* Juhul, kui lasteaia maja(d) suletakse ning pannakse karantiini, otsustatakse koostöös lasteaia pidaja (Jõhvi Vallavalitsus) ja Terviseametiga edasine töökorraldus ja tegevused.